smcproject/ml-wiki-sentences huggingface dataset:
പക്ഷേ പിൽക്കാലത്ത് ഇതിന്‌ ശരിയായ രീതിയിൽ വിശദീകരണം നൽകിയത് ആൽബെർട്ട് ഐൻസ്റ്റൈനായിരുന്നു, അദ്ദേഹത്തിന്റെ ദ്രവ്യ-ഊർജ്ജ സമവാക്യമായ E = mc 2 ഉപയോഗിച്ച് ഇതിന് വിശദീകരണം നൽകി.
സൂര്യന്റെ കാമ്പിലെ മർദ്ദവും താപനിലയും കാരണമായി ഹൈഡ്രജൻ അണുകേന്ദ്രങ്ങൾ (പ്രോട്ടോണുകൾ) ഹീലിയം അണുകേന്ദ്രമായി മാറുന്ന ആണവ സം‌യോജനത്തിൽ പിണ്ഡത്തിലുണ്ടാകുന്ന വ്യത്യാസം വഴിയുണ്ടാകുന്ന ഊർജ്ജമാണിതെന്ന ആശയം 1920 ൽ ആർതർ എഡിങ്ങ്ടൺ മുന്നോട്ടുവച്ചു.
വന്യമായ അളവിൽ ഹൈഡ്രജൻ സൂര്യനിലുണ്ടെന്ന് 1925 ൽ സെസിലിയ പേയ്ൻ (Cecilia Payne) സ്ഥിരീകരിച്ചു.
അണുസം‌യോജനത്തിന്റെ സൈദ്ധാന്തികമായ പരികല്പന 1930 ൽ ജ്യോതിർഭൗതികജ്ഞരായ സുബ്രമണ്യൻ ചന്ദ്രശേഖറും ഹാൻസ് ബെഥെയും (Hans Bethe) വികസിപ്പിച്ചെടുത്തു.
സൂര്യനിലെ ഊർജ്ജോല്പാദനം നടത്തുന്ന രണ്ട് പ്രധാനപ്പെട്ട അണുസം‌യോജനങ്ങളുടെ നിർദ്ധാരണങ്ങൾ ബെഥെ തയ്യാറാക്കുകയും ചെയ്തു.
അവസാനമായി 1957 ൽ മാർഗരറ്റ് ബർബിഡ്ജ് "നക്ഷത്രങ്ങളിലെ മൂലകങ്ങളുടെ സംശ്ലേഷണം"(Synthesis of the Elements in Stars) എന്ന ഗവേഷണപ്രബന്ധം പ്രസിദ്ധീകരിച്ചു.
പ്രപഞ്ചത്തിലെ മൂലകങ്ങളിൽ ഭൂരിഭാഗവും സൂര്യനെ പോലെയുള്ള നക്ഷത്രങ്ങളിലെ ആണവപ്രവർത്തനങ്ങൾ വഴി സംശ്ലേഷണം ചെയ്യപ്പെടുന്നവയാണെന്നായിരുന്നു ആ പ്രബന്ധത്തിൽ വിശദീകരിച്ചിരുന്നത്.
സൗര ബഹിരാകാശ പദ്ധതികൾ സൂര്യന്റെ മുന്നിലൂടെ കടന്നുപോകുന്ന ചന്ദ്രൻ.
2007 ഫെബ്രുവരി 25 ന്‌ സ്റ്റീരിയോ ബി പേടകം പകർത്തിയ ചിത്രം.
പേടകം ഭൂമിക്ക് പിറകിൽ ചന്ദ്രനേക്കാളും അകലെയായതിനാൽ ചിത്രത്തിൽ ചന്ദ്രൻ സൂര്യനേക്കാൾ ചെറുതായി കാണപ്പെടുന്നു.
1959 നും 1968 നും ഇടയിൽ വിക്ഷേപിക്കപ്പെട്ട പയനീർ 5, 6, 7, 8, 9 എന്നിവയായിരുന്നു  സൂര്യനെ ആദ്യമായി നിരീക്ഷിച്ച ഉപഗ്രഹങ്ങൾ.
സൂര്യനെ ഭൂമിക്ക് സമാനമായ അകലത്തിൽ പരിക്രമണം ചെയ്തതുകൊണ്ട് ഈ പേടകങ്ങൾ സൗരക്കാറ്റിന്റെയും സൗര കാന്തികക്ഷേത്രത്തിന്റെയും വിവരങ്ങൾ ശേഖരിച്ചു.
പയനീർ 9 താരതമ്യേന നീണ്ടകാലം, 1987 വരെ, വിവരങ്ങൾ അയച്ചിരുന്നു.
1970 ൽ ഹീലിയോസ് ബഹിരാകാശപേടകവും സ്കൈലാബിലെ അപോളോ ടെലിസ്കോപ്പ് മൗണ്ടും ശാസ്ത്രജ്ഞർക്ക് സൗരക്കാറ്റിനെക്കുറിച്ചും സൂര്യന്റെ കൊറോണയെക്കുറിച്ചുമുള്ള പുതിയ വിവരങ്ങൾ നൽകുകയുണ്ടായി.
അമേരിക്കൻ-ജർമ്മൻ സം‌യുക്ത സം‌രംഭങ്ങളായിരുന്നു ഹീലിയോസ് 1, 2 ബഹിരാകാശപേടകങ്ങൾ, ബുധന്റെ പരിക്രമണപഥത്തിനകത്ത് ഉപസൗരത്തോട് ചേർന്നാണ്‌ അവ നിരീക്ഷണങ്ങൾ നടത്തിയത്.
1973 ൽ നാസ വിക്ഷേപിച്ച ബഹിരാകാശനിലയമായിരുന്നു സ്കൈലാബ്, ഇതിലെ ബഹിരാകാശവാസികൾ പ്രവർത്തിപ്പിച്ചിരുന്ന നിരീക്ഷണ ഉപകരണമായിരുന്നു അപോളോ ടെലിസ്കോപ്പ് മൗണ്ട്.
സൂര്യന്റെ സംക്രമണ മേഖലയുടെ നിരീക്ഷണ വിവരങ്ങളും കൊറോണയുടെ അൽട്രാവയലറ്റ് വികിരണങ്ങളുടേയും വിവരങ്ങളും സ്കൈലാബ് വഴി ശേഖരിച്ചു.
കൊറോണൽ ട്രാൻസിയെന്റ് എന്നറിയപ്പെടുന്ന കൊറോണൽ മാസ്സ് ഇജക്ഷനുകൾ, സൗരക്കാറ്റിനോട് ബന്ധപ്പെട്ടതാണെന്ന് പിന്നീട് മനസ്സിലാക്കിയ കൊറോണയിലെ ദ്വാരങ്ങൾ എന്നിവ അതുവഴിയുള്ള കണ്ടുപിടിത്തങ്ങളിൽ പെടുന്നു.
1980 ൽ നാസ സോളാർമാക്സ് എന്ന പേടകം വിക്ഷേപിച്ചു.
സൗരപ്രവർത്തനം ശക്തമാകുന്ന സന്ദർഭങ്ങളിൽ വരുന്ന സൗരജ്വാലകളിലെ ഗാമാ കിരണങ്ങൾ, എക്സ്-കിരണങ്ങൾ അൾട്രാവയലറ്റ് വികിരണങ്ങൾ എന്നിവയെല്ലാം നിരീക്ഷിക്കുവാൻ വേണ്ടി രൂപകല്പന ചെയ്തതായിരുന്നു ഈ പേടകം.
പക്ഷേ വിക്ഷേപിച്ചതിന്‌ ഏതാനും മാസങ്ങൾക്ക് ശേഷം ഉണ്ടായ ഒരു ഇലക്ട്രോണിക് തകരാറ് വഴി പേടകം സ്റ്റാൻഡ്ബൈ മോഡിലാകുകയും അടുത്ത മൂന്നു വർഷത്തോളം നിഷ്ക്രിയാവസ്ഥയിലാകുയുമുണ്ടായി.
1984 ൽ നടത്തിയ ചലഞ്ചൽ സ്പേസ് ഷട്ടിൽ മിഷനിൽ (STS-41C) പേടകത്തെ കണ്ടെത്തുകയും തകരാർ പരിഹരിച്ച് പരിക്രമണ പാതയിൽ തിരിച്ച് വിടുകയും ചെയ്തു.
ഇതിനുശേഷം സോളാർമാക്സ് 1989 ജൂണിൽ ഭൗമാന്തരീക്ഷത്തിലേക്ക് തിരിച്ചു പ്രവേശിക്കുന്നതിനു മുൻപായി സൗര കൊറോണയുടെ ആയിരക്കണക്കിന്‌ ചിത്രങ്ങൾ എടുത്തയക്കുകയും ചെയ്യുകയുണ്ടായി.
1991 ൽ വിക്ഷേപിക്കപ്പെട്ട ജപ്പാന്റെ യോഹ്ഖോ (Yohkoh) സൗരജ്വാലകളെ എക്സ്-കിരണ തരംഗദൈർഘ്യത്തിൽ നിരീക്ഷിക്കുകയുണ്ടായി, ഇത് വ്യത്യസ്ത തരത്തിലുള്ള സൗരജ്വാലകളെ തിരിച്ചറിയുവാൻ ശാസ്ത്രജ്ഞരെ സഹായിക്കുകയും മുൻപ് അനുമാനിക്കപ്പെട്ടതിൽ നിന്നും വ്യത്യസ്തമായി ഉയർന്ന സൗരപ്രവർത്തനങ്ങളിൽ നിന്നും അകലെയുള്ള കൊറോണയുടെ ഭാഗങ്ങൾ കൂടുതൽ ചലനാത്മകവും സജീവവുമാണെന്നും കാണിച്ചു തരികയും ചെയ്തു.
ഒരു സൗരചക്രകാലം മുഴുവനും യോഹ്ഖോ നിരീക്ഷണങ്ങൾ നടത്തിയിരുന്നു, പക്ഷേ അതിനുശേഷം 2001 ൽ ഉണ്ടായ സൂര്യഗ്രഹണത്തിൽ സൂര്യന്‌ നേർക്കുള്ള ഇതിന്റെ ക്രമീകരണത്തിൽ വ്യത്യാസം സംഭവിച്ചതിനെ തുടർന്ന് സ്റ്റാൻഡ്ബൈ മോഡിൽ ആയിത്തീർന്നു.
2005 ൽ അന്തരീക്ഷത്തിൽ തിരികെ പ്രവേശിച്ചതോടെ നശിക്കുകയും ചെയ്തു.
ഇതുവരെ നടത്തിയ സൗര നിരീക്ഷണ സം‌രംഭങ്ങളിൽ വളരെയധികം പ്രധാന്യമർഹിക്കുന്നതാണ്‌ 1995 ഡിസംബർ 2 ന്‌ നാസയും യൂറോപ്യൻ സ്പേസ് ഏജൻസിയും സം‌യുക്തമായി വിക്ഷേപിച്ച സോളാർ ആൻഡ് ഹീലിയോസ്ഫെറിക്ക് ഒബ്സെർവേറ്ററി (Solar and Heliospheric Observatory അഥവാ SOHO).
രണ്ട് വർഷത്തെ കാലവധിയായിരുന്നു ഉദ്ദേശിച്ചതെങ്കിലും നിലവിലും (2009 പ്രകാരം) ഇത് പ്രവർത്തനനിരതമാണ്‌.
ഇതിനെ പിന്തുടരുന്ന ഒരു പദ്ധതിയായ സോളാർ ഡൈനാമിക്സ് ഒബ്സെർവേറ്ററി 2010 ഫെബ്രുവരി 3 ന് വിക്ഷേപിക്കാൻ പദ്ധതിയിട്ടുമുണ്ട്.
ഭൂമിക്കും സൂര്യനുമിടയിൽ അവ രണ്ടിന്റെയും ഗുരുത്വ വലിവ് തുല്യമായി വരുന്ന ലഗ്രാഞ്ചിയൻ പോയിന്റിൽ നിന്ന് സൂര്യനെ നിരീക്ഷിക്കുന്ന സോഹൊ വിക്ഷേപിച്ചത് മുതൽ വ്യത്യസ്ത തരംഗദൈർഘ്യങ്ങളിൽ സൂര്യന്റെ സ്ഥിരതയോടെയുള്ള നിരീക്ഷണങ്ങൾ നൽകിയിട്ടുണ്ട്.
സൂര്യനെ നേരിട്ട് നിരീക്ഷിക്കുന്നത് കൂടാതെ ഈ പേടകം വളരെയധികം വാൽനക്ഷത്രങ്ങളെ കണ്ടെത്തുന്നതിലും സഹായിച്ചിട്ടുണ്ട്, വളരെ ചെറിയ വാൽനക്ഷത്രങ്ങൾ സൂര്യനെ സമീപിക്കുമ്പോൾ കത്തിയെരിയുന്നതും സോഹോ നിരീക്ഷണ വിധേയമാക്കിയിട്ടുണ്ട്.
മുകളിൽ വിവരിച്ച നിരീക്ഷണ പേടകങ്ങളെല്ലാം തന്നെ സൂര്യനെ ക്രാന്തിവൃത്തത്തിന്റെ തലത്തിലൂടെയാണ് നിരീക്ഷിച്ചത്, അതിനാൽ തന്നെ അവ മധ്യരേഖ ഭാഗമാണ്‌ വിശദമായ നിരീക്ഷണങ്ങൾക്ക് വിധേയമാക്കിയിരുന്നത്.
1990 ൽ വിക്ഷേപിക്കപ്പെട്ട യുലിസ്സെസ് പേടകം സൂര്യന്റെ ധ്രുവങ്ങളെ പഠനവിധേയമാക്കുവാൻ ഉദ്ദേശിച്ചുള്ളതായിരുന്നു.
ക്രാന്തിവൃത്തത്തിന്റെ തലത്തിൽ നിന്നും ഏറെ ഉയരുന്നതിനു വേണ്ടി ആദ്യം ഇത് വ്യാഴത്തിനടുത്തേക്കാണ്‌ സഞ്ചരിച്ചത്, വ്യാഴത്തിന്റെ ഗുരുത്വാകർഷണം പ്രയോജനപ്പെടുത്തി ഗ്രാവിറ്റേഷനൽ സ്ലിങ്ങ്ഷോട്ട് (slingshot) നടത്തുവാനായിരുന്നു ഇത്.
അപ്രതീക്ഷിതമായാണെങ്കിലും പേടകത്തിന്റെ പരിക്രമണപഥം 1994 ൽ ഷുമാക്കർ-ലെവി 9 ധൂമകേതു വ്യാഴവുമായി കൂട്ടിയിടിക്കുന്നത് കൃത്യമായി പകർത്താൻ പാകത്തിലുള്ളതായിരുന്നു.
തീരുമാനിക്കപ്പെട്ട പരിക്രമണപഥത്തിലെത്തിയതിനു ശേഷം പേടകം സൂര്യന്റെ ഉയർ അക്ഷാംശങ്ങളിൽ നിന്നുമുള്ള സൗരക്കാറ്റുകളെയും കാന്തികക്ഷേത്ര ബലത്തേയും നിരീക്ഷിക്കുവാൻ തുടങ്ങി, സൂര്യന്റെ ഉയർന്ന അക്ഷാംശങ്ങളിൽ നിന്നുള്ള സൗക്കാറ്റുകൾ ഏതാണ്ട് 750 കി.
/സെക്കന്റ് എന്ന വേഗതയിലാണെന്ന് കണ്ടെത്തി, ഇത് നേരത്തെ അനുമാനിക്കപ്പെട്ടതിനേക്കാൾ കുറഞ്ഞ വേഗതയായിരുന്നു, ഉയർന്ന അക്ഷാംശങ്ങളിൽ നിന്നും ഉയർന്ന അളവിൽ കാന്തിക തരംഗങ്ങൾ പുറപ്പെടുന്നുണ്ടെന്നും അവ താരാപഥ കോസ്മിക് കിരണങ്ങളെ വിസരണം ചെയ്യുന്നുവെന്നും കണ്ടെത്തുകയുമുണ്ടായി.
പ്രഭാമണ്ഡലത്തിലെ മൂലകങ്ങളുടെ വിതരണം സ്പെക്ട്രോസ്കോപ്പിക് പഠനങ്ങൾ വഴി നന്നായി മനസ്സിലാക്കാൻ സാധിച്ചിട്ടുണ്ടെങ്കിലും ആന്തരീക ഭാഗത്തെ ചേരുവകളെ കുറച്ച് മാത്രമാണ്‌ അറിഞ്ഞിട്ടുള്ളത്.
സൗരക്കാറ്റിലെ ദ്രവ്യത്തെ ശേഖരിച്ച് അവയെ ജ്യോതിശാസ്ത്രജ്ഞർക്ക് നേരിട്ട് പഠിക്കുന്നതിനായി ജെനിസിസ് എന്ന ബഹിരാകാശപേടകം രൂപകല്പന ചെയ്ത് അയക്കുകയുണ്ടായി.
2004 ജെനിസിസ് ഭൂമിയിലേക്ക് തിരിച്ചെത്തിയെങ്കിലും ഭൗമാന്തരീക്ഷത്തിലൂടെ പാരച്ച്യൂട്ട് വഴിയുള്ള തിരിച്ചിറക്കൽ പരാജയപ്പെട്ടതിനെ തുടർന്ന നടത്തിയ ഇടിച്ചിറക്കലിൽ സാരമായ കേടുപാടുകൾ സംഭവിച്ചു.
എങ്കിലും ഏതാനും ഉപയോഗപ്രദമായ സാമ്പിളുകൾ പേടകത്തിൽ നിന്നും കണ്ടെത്തുവാൻ കഴിഞ്ഞിട്ടുണ്ട്, അവ നിലവിൽ വിശകലനങ്ങൾക്ക് വിധേയമാക്കികൊണ്ടിരിക്കുകയുമാണ്‌.
2006 ഒക്ടോബറിൽ വിക്ഷേപണം നടന്ന പദ്ധതിയാണ്‌ സോളാർ ടെറസ്ട്രിയൽ റിലേഷൻസ് ഒബ്സെർവേറ്ററി (Solar Terrestrial Relations Observatory, STEREO).
ഒരേപോലെയുള്ള രണ്ട് പേടകങ്ങളാണ്‌ ഈ പദ്ധതിയിലുള്ളത് അവ ഭൂമിക്ക് മുന്നിലും പിന്നിലുമാകുന്ന രീതിയിൽ വരുന്ന പരിക്രമണപഥത്തിലാണ്‌ വിക്ഷേപിക്കപ്പെട്ടിരിക്കുന്നത്.
അതുവഴി സൂര്യന്റെയും കോറോണൽ മാസ്സ് ഇജക്ഷൻ പോലെയുള്ള സൗരപ്രതിഭാസങ്ങളുടേയും സ്റ്റീരിയോസ്കോപ്പിക് ചിത്രീകരണം സാധ്യമാകുന്നു.
നിരീക്ഷണവും ഫലവും ഭൗമോപരിതലത്തിലെ ഒരു ഛായാഗ്രഹിയുടെ ലെൻസിലൂടെയുള്ള സൂര്യന്റെ കാഴ്ച
വളരെ തീവ്രമാണ്‌ സൂര്യപ്രകാശം.
അതിനാൽ തന്നെ ചെറിയ സമയത്തേക്ക് പോലും നഗ്നനേത്രങ്ങൾകൊണ്ട് സൂര്യനെ നേരിട്ട് നോക്കുന്നത് വേദനയുളവാക്കും, പക്ഷേ ഇറുകിയ കണ്ണുകൾ കൊണ്ട് നോക്കുന്നത് അത്ര ഹാനികരമല്ല.
സൂര്യനെ നേരിട്ട് നോക്കുന്നത് ഭാഗിക അന്ധതയ്ക്ക് കാരണമാകുന്നു.
അങ്ങനെ നോക്കുന്നതുവഴി ഏതാണ്ട് 4 മില്ലിവാട്ടോളം സൂര്യപ്രകാശം റെറ്റിനയിൽ പതിക്കുന്നു, ഇത് ആ ഭാഗത്തെ അല്പം ചൂടുപിടിക്കുകയും നേത്രത്തിന്‌ കേടുവരുത്തുകയും തീവ്രപ്രകാശത്തോടുള്ള കണ്ണിന്റെ പ്രതികരണശേഷി നഷ്ടപ്പെടുത്തുകയും ചെയ്യും.
അൾട്രാവയലറ്റ് കിരണങ്ങൾ തുടർച്ചയായി ഏൽക്കുന്നതുവഴി കണ്ണിന്റെ ലെൻസിന്‌ മഞ്ഞനിറമേൽക്കുന്നു, ഇത് തിമിരത്തിന്‌ കാരണമാകുന്നതായി കരുതപ്പെടുന്നു, പക്ഷേ  ഇത് സൂര്യനെ നേരിട്ട് നിരീക്ഷിക്കുന്നത് കൂടാതെ പൊതുവായി സൂര്യപ്രകാശത്തിലെ അൾട്രാവയലറ്റ് കിരണങ്ങളേൽക്കുന്നതു വഴിയും ഉണ്ടാകുന്നതാണ്‌.
നീണ്ട സമയത്തേക്ക് (ഏതാണ്ട് 100 സെക്കന്റ്) സൂര്യനെ നഗ്നനേത്രം കൊണ്ട് നിരീക്ഷിക്കുന്നതുവഴി, പ്രത്യേകിച്ച് സൂര്യനിൽ നിന്നുള്ള അൾട്രാവയലറ്റ് കിരണങ്ങൾ തീവ്രമായ സന്ദർഭങ്ങളിൽ, അൾട്രാവയലറ്റ് ഏൽക്കുന്നത് വഴി റെറ്റിനയ്ക്ക് പരിക്കേൽക്കുന്നു: പ്രായം കുറഞ്ഞവരുടെ കണ്ണുകളും മനുഷ്യനിർമ്മിത ലെൻസുകളും കൂടുതൽ അൾട്രാവയലറ്റ് കിരണങ്ങളെ കടത്തിവിടുന്നതിനാൽ സൂര്യൻ മൂർദ്ധന്യാവസ്ഥയിലാരിക്കുമ്പോഴോ അതിനടുത്ത നിലയിലായിരിക്കൂമ്പോഴോ റെറ്റിനയ്ക്ക് പരിക്കേൽക്കാനുള്ള സാധ്യത കൂടുതലാണ്‌.
പ്രകാശ കേന്ദ്രീകരണം നടത്തുന്ന ബൈനോക്കുലർ പോലെയുള്ള ഉപകരണങ്ങളിലൂടെ അൾട്രാവയലറ്റ് കിരണങ്ങളെ തടയുന്നതോ സൂര്യപ്രകാശത്തിന്റെ തീവ്രത കുറക്കുന്നതോ പോലെയുള്ള ഫിൽട്ടറില്ലാതെ സൂര്യനെ നോക്കുന്നത് അത്യന്തം അപകടകരമാണ്‌.
അൾട്രാവയലറ്റിനെ തടയാത്തതിനാൽ നാച്ചുറൽ ഡെൻസിറ്റി ഫിൽട്ടർ ഉപയോഗിക്കുന്നതും അപകടകരമാണ്‌.
ഫിൽട്ടർ ഇല്ലാതെ ബൈനോക്കുലറിലൂടെ നോക്കുന്നത് നഗ്നനേത്രങ്ങൾകൊണ്ട് നോക്കുന്നതിനേക്കാൾ 500 ഇരട്ടി ഊർജ്ജം കണ്ണിന്റെ റെറ്റിനയിൽ നിക്ഷേപിക്കുന്നു, ഇത് റെറ്റിനയിലെ കോശങ്ങളെ ഞൊടിയിടയിൽ തന്നെ നശിപ്പിച്ചുകളയും.
മദ്ധ്യാഹ്ന സമയത്തെ സൂര്യനെ ഫിൽട്ടർ കൂടാതെ ബൈനോക്കുലർ വഴി ഇടവിട്ടു നോക്കുന്നത് പൂർണ്ണമായ അന്ധത വരുത്തുന്നു.
കണ്ണ് അസാധാരണമായ ഉയർന്ന ദൃശ്യതീവ്രതയോട് പെട്ടെന്ന് പൊരുത്തപ്പെടാത്തതിനാൽ കാഴ്ചയിലെ മൊത്തം പ്രകാശത്തിന്റെ അളവ് കുറയുന്നതിനനുസരിച്ച് കൃഷ്ണമണി വികസിക്കുന്നു അതിനാൽ തന്നെ ഭാഗിക സൂര്യഗ്രഹണം നേരിട്ട് നോക്കുന്നതും അപകടകരമാണ്‌.
ഭാഗിക സൂര്യഗ്രഹണ സമയത്ത് സൂര്യപ്രകാശത്തിന്റെ വലിയൊരു ഭാഗവും ചന്ദ്രനാൽ തടയപ്പെടുന്നു, പക്ഷേ മറയ്ക്കപ്പെടാത്ത പ്രഭാമണ്ഡലത്തിന്റെ ഭാഗത്തിന്‌ സാധാരണ ദിവസങ്ങളിലേതു പോലെയുള്ള ഉപരിതല തീവ്രത തന്നെയാണുണ്ടാവുക.
ആ ഇരുണ്ട അവസ്ഥയിൽ കൃഷ്ണമണി ഏതാണ്ട് 2 മി.മീ.
മുതൽ 6 മി.മീ.
വരെ വികസിക്കുകയും സൂര്യബിംബം പതിയുന്ന റെറ്റിനയിലെ ഓരോ കോശവും സൂര്യഗ്രഹണമില്ലാത്ത അവസ്ഥയേക്കാൾ പത്തിരട്ടി പ്രകാശവും സ്വീകരിക്കുകയും ചെയ്യുന്നു.
ഇത് ആ കോശങ്ങളെ ഭാഗികമായോ പൂർണ്ണമായോ നശിപ്പിക്കുന്നു, ഇതിന്റെ ഫലമായി ആ വ്യക്തിയിൽ സ്ഥിരമായി ഒരു അന്ധബിന്ദു രൂപപ്പെടുന്നു.
വേദന അനുഭവപ്പെടാത്തതിനാലും കാഴ്ചശക്തി നശിപ്പിക്കപ്പെട്ടു എന്ന് പെട്ടെന്ന് മനസ്സിലാകാൻ സാധിക്കാത്തതിനാലും അറിവില്ലാത്തവരിലും കുട്ടികളിലും ഇതുവഴിയുള്ള അപകടത്തിന്‌ സാധ്യത കൂടുതലാണ്‌.
സൂര്യോദയ അസ്തമയ സമയങ്ങളിൽ ഭൗമാന്തരീക്ഷത്തിലൂടെ ദീർഘദൂരം സഞ്ചരിക്കുന്നതുവഴി സൂര്യപ്രകാശം ദുർബ്ബലപ്പെടുന്നു (Rayleigh scattering and Mie scattering), അത്തരം സന്ദർഭങ്ങളിൽ നഗ്നനേത്രങ്ങൾ കൊണ്ട് വീക്ഷിക്കാവുന്ന വിധത്തിൽ സൂര്യൻ മങ്ങിയതായിരിക്കും (സൂര്യൻ മേഘങ്ങൾക്കിടയിൽ മറഞ്ഞിരിക്കുന്നതിൽ നിന്ന് പെട്ടെന്ന് പുറത്തുവരാവുന്ന സന്ദർഭങ്ങളായിരിക്കരുത്).
ഫോഗ്, മൂടൽ മഞ്ഞ് എന്നിവയും അന്തരീക്ഷത്തിലെ പൊടിപടലങ്ങളും ഉയർന്ന ആർദ്രതയും ഇതുപോലെ അന്തരീക്ഷത്തിൽ സൂര്യപ്രകാശത്തിന്‌ ക്ഷീണം സംഭവിക്കുന്നതിന്‌ കാരണമാകുന്ന ഘടകങ്ങളാണ്‌.
അപൂർവ്വമായി സൂര്യാസ്തമയത്തിനു തൊട്ട് ശേഷമോ സൂര്യോദയത്തിന്‌ തൊട്ടുമുമ്പായോ സംഭവിക്കാവുന്ന പ്രകാശ പ്രതിഭാസമാണ്‌ ഗ്രീൻ ഫ്ലാഷ്.
അസ്തമിച്ച് ചക്രവാളത്തിന്‌ അല്പം താഴ്ന്ന സൂര്യനിൽ നിന്നുള്ള പ്രകാശം വളഞ്ഞ് വീക്ഷകനിലേക്കെത്തിച്ചേരുന്നതുവഴിയണ്‌ ഈ പ്രതിഭാസം അരങ്ങേറുന്നത്.
സൂര്യപ്രകാശത്തിലെ തരംഗദൈർഘ്യം കുറഞ്ഞ (വയലറ്റ്, നീല, പച്ച) പ്രകാശഭാഗങ്ങൾ തരംഗദൈർഘ്യം കൂടിയവയേക്കാൾ കൂടുതൽ വളഞ്ഞ് സഞ്ചരിക്കുന്നു, പക്ഷേ വയലറ്റ്, നീല എന്നീ നിറങ്ങൾ കൂടുതൽ വിസരണത്തിന്‌ വിധേമാകുന്നതിനാൽ എത്തിച്ചേരുന്ന പ്രകാശം പച്ച നിറം കൈവരിക്കുന്നു.
സൂര്യനിൽ നിന്നും വരുന്ന അൾട്രാവയലറ്റ് കിരണങ്ങൾക്ക് അണുനശീകരണ സ്വഭാവമുണ്ട്, ഇതുപയോഗപ്പെടുത്തി ജലവും ഉപകരണങ്ങളും അണുവിമുക്തമാക്കുവാൻ സാധിക്കും.
സൺബേണിനും ഈ കിരണങ്ങൾ കാരണമാകുന്നു, ഇവ ത്വക്കിൽ ജീവകം ഡി യുടെ ഉല്പാദനത്തെ സഹായിക്കുകയും ചെയ്യുന്നു.
ഇവയെ ഭൗമാന്തരീക്ഷത്തിലെ ഓസോൺ പാളി ആഗിരണം ചെയ്യുന്നു, അതുവഴി ഒരോ അക്ഷാംശമേഖലയിലും ഇവയുടെ അളവ് വ്യത്യാസപ്പെടാറുണ്ട് ഇതിനാൽ ഇവ ഒരോ ഭൂമേഖലയിലും മനുഷ്യന്റെ ത്വക്കിന്റെ നിറം വ്യത്യാസപ്പെട്ടതുപോലെയുള്ള ജൈവീകമാറ്റങ്ങൾക്ക് ഭാഗികമായെങ്കിലും കാരണമായിട്ടുണ്ട്.
ഗ്രഹങ്ങളും ഉപഗ്രഹങ്ങളും
ബുധൻ , ശുക്രൻ , ഭൂമി , ചൊവ്വ , വ്യാഴം , ശനി , യുറാനസ് , നെപ്റ്റ്യൂൺ , എന്നിങ്ങനെ എട്ടു ഗ്രഹങ്ങൾ സൂര്യനെ വലം വയ്ക്കുന്നു.
ഇവക്കു പുറമെ ആയിരക്കണക്കിനു ഛിന്നഗ്രഹങ്ങളും , ധൂമകേതുക്കളും സൂര്യനെ വലം വയ്ക്കുന്നുണ്ട്‌.
പ്ലൂട്ടോ , സീറീസ് , ഈറിസ് , ഹോമിയ , മേക്മേക്ക് , എന്നീ കുള്ളൻ ഗ്രഹങ്ങളും സൂര്യനെ വലം വെയ്ക്കുന്നു.
ഗ്രഹങ്ങളെ പ്രദക്ഷിണം ചെയ്യുന്ന ഏതാണ്ട് അറുപത്തിമൂന്ന് ഉപഗ്രഹങ്ങളെ കണ്ടെത്തിയിട്ടുണ്ട്‌.
ബുധനും ശുക്രനും ഉപഗ്രഹങ്ങൾ ഇല്ല.
ഭൂമി -1( ചന്ദ്രൻ ), ചൊവ്വ -2, വ്യാഴം -63, ശനി -62, യുറാനസ്‌ -27, നെപ്റ്റ്യൂൺ -13, എന്നിങ്ങനെ ആണ്‌ ഉപഗ്രഹങ്ങളെ കണ്ടെത്തിയിട്ടുള്ളത്‌.
പുതിയ ഉപഗ്രഹങ്ങളെ കണ്ടെത്തിക്കൊണ്ടിരിക്കുന്നു.
ശനിയുടെ ഉപഗ്രഹമായ ടൈറ്റൻ മാത്രമാണ്‌ സാന്ദ്രമായ അന്തരീക്ഷമുള്ളതായി കണ്ടെത്തിയിരിക്കുന്ന ഏക ഉപഗ്രഹം .
ടൈറ്റന്റെ അന്തരീക്ഷമർദ്ദം ഭൂമിയുടേതിനേക്കാളും കൂടുതലാണ്.
ഗാനിമീഡ് , ടൈറ്റൻ എന്നീ ഉപഗ്രഹങ്ങൾ ബുധനേക്കാളും വലുതാണെങ്കിലും പിണ്ഡം ബുധനോളമില്ല.
സൌരോർജ്ജ‍ഫലകങ്ങൾ വിവിധമതങ്ങളിലെ സൂര്യന്റെ സ്ഥാനം
ഹിന്ദുമതത്തിൽ ഋഗ്വേദത്തിൽ പറയുന്നപ്രകാരം ദൃഷ്ടിഗോചരമായ ഒരു ദേവനാണ്‌ സൂര്യൻ.
ദ്യോവിന്റെ പുത്രനായ സൂര്യന്റെ വാഹനം അശ്വങ്ങൾ വഹിക്കുന്ന തേരാണ്‌.
ഭൂമിക്കു ചുറ്റും നിതാന്തം സഞ്ചരിച്ച് രാത്രിയും പകലും സൃഷ്ടിക്കുന്നു.
സൂര്യന്റെ സ്ഥാന ചലനത്തെ ആധാരമാക്കിയാണ് ഇസ്ലാം മതത്തിലെ നമസ്കാര സമയം ക്രമീകരിച്ചിരിക്കുന്നത്.
അതിന് കാരണം സൂര്യനെ ആശ്രയിച്ചാണല്ലോ സമയത്തെ ക്രമീകരിച്ചിരിക്കുന്നത് അതോടൊപ്പം സൂര്യാരാധനയെ അങ്ങേയറ്റം എതിർക്കുന്ന മതവുമാണ് ഇസ്‌ലാം.
സൂര്യൻ മധ്യാഹ്നത്തിൽനിന്ന് തെറ്റിയതു മുതൽ ഒരു വസ്തുവിന്റെ നിഴൽ ആ വസ്തുവിനോളം തന്നെ ആകുന്നതു വരെ, ഒരു വസ്തുവിന്റെ നിഴൽ ആ വസ്തുവിനോളം തന്നെ ആയതു മുതൽ സൂര്യൻ അസ്തമിക്കുന്നതു വരെ, സൂര്യൻ അസ്തമിച്ചതു മുതൽ പടിഞ്ഞാറ് ചുവപ്പ് മേഘം മായുന്നതു വരെ, ചുവപ്പ് മേഘം മാഞ്ഞതു മുതൽ കിഴക്ക് വെള്ള കീറുന്നതു വരെ, കിഴക്ക് വെള്ള കീറിയതു മുതൽ സൂര്യൻ ഉദിക്കുന്നതു വരെ എന്നിങ്ങനെ അഞ്ചായി തിരിച്ചാണ് നമസ്കാര സമയങ്ങൾ നിർണയിച്ചിരിക്കുന്നത്.
സോഹോ
സൂര്യനെ കുറിച്ച് കൂടുതൽ പഠിക്കാൻ നാസ 1995 ഡിസംബർ 2നു വിക്ഷേപിച്ച ഗവേഷണവാഹനമാണ് സോഹോ(SOLAR AND HELIOSPHERIC OBSERVATORY).
ഇതും കൂടി കാണുക കവാടം: ജ്യോതിശാസ്ത്രം സൗരയൂഥം കുറിപ്പുകൾ അവലംബം പുറത്തേക്കുള്ള കണ്ണികൾ സൂര്യൻ വിക്കിപീഡിയയുടെ സഹോദര സംരംഭങ്ങളിൽ നിർവചനങ്ങൾ വിക്കിനിഘണ്ടുവിൽനിന്ന് മീഡിയ വിക്കിമീഡിയ കോമൺസിൽനിന്ന് വാർത്തകൾ വിക്കിന്യൂസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് ഗ്രന്ഥങ്ങൾ വിക്കിസോഴ്സിൽനിന്ന് പാഠപുസ്തകങ്ങൾ വിക്കിബുക്സിൽനിന്ന് പഠനസഹായികൾ വിക്കിവാഴ്സിറ്റിയിൽനിന്ന് Current SOHO snapshots Far-Side Helioseismic Holography Archived 2009-04-16 at the Wayback Machine .
from Stanford NASA Eclipse homepage Nasa SOHO (Solar Heliospheric Observatory) satellite FAQ Archived 2005-03-06 at the Wayback Machine .
Sun Profile Archived 2011-03-02 at the Wayback Machine .
by NASA's Solar System Exploration Solar Sounds from Stanford Spaceweather.com Eric Weisstein's World of Astronomy - Sun The Position of the Sun A collection of solar movies The Institute for Solar Physics- Movies of Sunspots and spicules Archived 2005-05-18 at the Wayback Machine .
NASA/Marshall Solar Physics website Solar Position Algorithm Archived 2006-02-08 at the Wayback Machine .
and documentation PDF (85.9 KiB ) from the National Renewable Energy Laboratory libnova - a celestial mechanics and astronomical calculation library MySolarSystem.com: Information and Pictures of the Sun Archived 2007-07-01 at the Wayback Machine .
NASA Podcast Archived 2006-06-12 at the Wayback Machine .
National Solar Observatory Archived 2014-04-08 at the Wayback Machine .
Illustration comparing the size of the Sun with the solar system planets and with other stars സൗരയൂഥം നക്ഷത്രം : സൂര്യൻ ഗ്രഹങ്ങൾ : ബുധൻ - ശുക്രൻ - ഭൂമി - ചൊവ്വ - വ്യാഴം - ശനി - യുറാനസ് - നെപ്റ്റ്യൂൺ കുള്ളൻ ഗ്രഹങ്ങൾ : സീറീസ് - പ്ലൂട്ടോ - ഈറിസ് മറ്റുള്ളവ: ചന്ദ്രൻ - ഛിന്നഗ്രഹങ്ങൾ - ധൂമകേതുക്കൾ - ഉൽക്കകൾ - കൈപ്പർ വലയം
പീറ്റർ പെർസിവൽ ഇംഗ്ലീഷ് വിലാസം https://ml.wikipedia.org/wiki/Peter_Percival
ബ്രിട്ടീഷ് കൊളോണിയൽ കാലഘട്ടത്തിൽ ശ്രീലങ്കയിലും ദക്ഷിണേന്ത്യയിലും മതപാഠശാലകൾ തുറന്ന ഒരു ബ്രിട്ടീഷ് മിഷനറിയും അദ്ധ്യാപകനുമായിരുന്നു പീറ്റർ പെർസിവൽ (24 ജൂലൈ 1803 - 11 ജൂലൈ 1882) .
) ജാഫ്‌നയിൽ താമസിച്ച കാലത്ത് അദ്ദേഹം  തമിഴ് ഭാഷയിലേക്കുള്ള ബൈബിളിൻ്റെ അംഗീകൃത കിംഗ് ജെയിംസ് പതിപ്പ്, ശൈവ ഹിന്ദുവായ അറുമുഖ നവലാർ എന്ന തമിഴ് പണ്ഡിതനോടൊപ്പം വിവർത്തന ശ്രമങ്ങൾക്ക് നേതൃത്വം നൽകി.
പെർസിവലിൻ്റെ പ്രവർത്തനങ്ങൾ റോബർട്ട് ബ്രൂസ് ഫൂട്ടിനെ സ്വാധീനിച്ചു.
വെസ്ലിയൻ മെത്തഡിസ്റ്റ് മിഷനറിയായി ബ്രിട്ടീഷുകാരുടെ അധീനതയിലുള്ള ശ്രീലങ്കയിലും ബംഗാളിലും പെർസിവൽ തൻ്റെ കരിയർ ആരംഭിച്ചു.
ജാഫ്ന ഉപദ്വീപിനുള്ളിൽ നിരവധി ക്രിസ്ത്യൻ സ്കൂളുകൾ ആരംഭിക്കുന്നതിലും നവീകരിക്കുന്നതിലും അദ്ദേഹം പ്രധാന പങ്കുവഹിച്ചു.
ഇംഗ്ലണ്ടിലേക്ക് മടങ്ങിയ ശേഷം അദ്ദേഹം ആംഗ്ലിക്കനിസത്തിലേക്ക് പരിവർത്തനം ചെയ്തു.
ദക്ഷിണേന്ത്യയിൽ നിയമിതനായതിന് ശേഷം, തന്നെ ഇന്ത്യയിലേക്ക് അയച്ച ആംഗ്ലിക്കൻ മിഷനറി സൊസൈറ്റിയുമായുള്ള ബന്ധം അദ്ദേഹം വിച്ഛേദിക്കുകയും മദ്രാസ് പ്രസിഡൻസിയിലെ പ്രസിഡൻസി കോളേജിൽ അധ്യാപകനായി ജോലി ചെയ്യുകയും ചെയ്തു.
ഇംഗ്ലീഷ്-തമിഴ്, ഇംഗ്ലീഷ്-തെലുങ്ക് നിഘണ്ടുക്കളും ഇന്ത്യൻ സംസ്കാരത്തെയും മതത്തെയും കുറിച്ചുള്ള നിരവധി പുസ്തകങ്ങളും അദ്ദേഹം പ്രസിദ്ധീകരിച്ചു.
1882-ൽ ഇന്നത്തെ തമിഴ്‌നാട്ടിലെ ഏർക്കാട്ടിൽ വച്ച് അദ്ദേഹം അന്തരിച്ചു.
കരിയർ ശ്രീലങ്ക
23 വയസ്സുള്ള പീറ്റർ പെർസിവലിനെ 1826-ൽ വെസ്ലിയൻ മെത്തഡിസ്റ്റ് മിഷൻ "അധാർമ്മിക വിജാതീയതയുടെ അന്തരീക്ഷത്തിൽ" അദ്ദേഹത്തിൻ്റെ നിയമനം അപകടകരമാണോ എന്ന ആശങ്കയോടെ ശ്രീലങ്കയിലെ ജാഫ്നാ ഉപദ്വീപിലേക്ക് അയച്ചു.
അദ്ദേഹത്തിൻ്റെ വരവിൽ മിഷനറി സമൂഹവും അതിൻ്റെ ശ്രമങ്ങളും അവരുടെ യഥാർത്ഥ പ്രതീക്ഷകളും ലക്ഷ്യങ്ങളും പ്രതീക്ഷിച്ച ഫലങ്ങൾ ഉണ്ടാക്കിയില്ല.
മുമ്പത്തെ നിരവധി മിഷനറിമാർ അസുഖത്തെത്തുടർന്ന് കുറച്ചുകാലങ്ങൾക്ക് ശേഷം യൂറോപ്പിലേക്ക് മടങ്ങിയിരുന്നു.
പെർസിവൽ 1851 വരെ ജാഫ്നാ ഉപദ്വീപിൽ തൻ്റെ ആദ്യകാല  ജീവിതത്തിൻ്റെ ഭൂരിഭാഗവും ബംഗാളിൽ (1829-32) കുറച്ചുകാലവും ചെലവഴിച്ചു.
പെർസിവലിൻ്റെ കാഴ്ചപ്പാടുകളും ശൈലിയും ജോസഫ് റോബർട്ട്‌സിനെപ്പോലുള്ള സഹ മിഷനറിമാരുമായി അദ്ദേഹത്തിന് വൈരുദ്ധ്യമുണ്ടാക്കി.
റോബർട്ട്സ് പോയതിനുശേഷം, ജാഫ്ന ജില്ലയിലെ മിഷനറി പ്രവർത്തനങ്ങൾക്ക് പെർസിവൽ നേതൃത്വം നൽകിയതായി പെർസിവൽ, ദൗത്യത്തെക്കുറിച്ചുള്ള ഫിൻഡ്ലേയുടെ രേഖകൾ പ്രസ്താവിക്കുന്നു.
തുടർന്ന് റാൽഫ് സ്റ്റോട്ടുമായി വൈരുദ്ധ്യമുണ്ടായിരുന്നു.
സ്റ്റോട്ടിൻ്റെ നേരിട്ടുള്ള സുവിശേഷവൽക്കരണ സമീപനത്തേക്കാൾ പെർസിവൽ ക്രിസ്ത്യൻ സ്കൂളുകളെ അനുകൂലിച്ചു.
1834-നും 1836-നും ഇടയിൽ, അദ്ദേഹത്തിൻ്റെ ശ്രമങ്ങൾ പെൺകുട്ടികൾ ഉൾപ്പെടെയുള്ള മതപാഠശാലകൾ തുറക്കുന്നതിലേക്കും ജാഫ്നയിലെ സെൻ്റ് പോൾസ് ചാപ്പൽ പണിയുന്നതിലേക്കും നയിച്ചു.
ഈ സ്കൂളുകളിൽ ചിലത് പിന്നീട് കോളേജുകളായി ഉയർത്തപ്പെട്ടു.
ഒരു പ്രൊട്ടസ്റ്റൻ്റ് മിഷനറി എന്ന നിലയിൽ, ഇംഗ്ലീഷിനോ പോർച്ചുഗീസിനോ അല്ലാതെ പ്രാദേശിക ഭാഷയിൽ (തമിഴ്) ക്രിസ്ത്യൻ ഗ്രന്ഥങ്ങൾ പഠിപ്പിക്കുന്നതിനെ പെർസിവൽ അനുകൂലിച്ചു.
ജാഫ്ന സെൻട്രൽ കോളേജിൻ്റെ പ്രിൻസിപ്പലായിരുന്ന കാലത്ത് അദ്ദേഹം തൻ്റെ മുൻ വിദ്യാർത്ഥി അറുമുഖ നവലാറിനെ അധ്യാപകനായി നിയമിച്ചു.
1841 നും 1848 നും ഇടയിൽ അവർ ഒരുമിച്ച് പ്രവർത്തിക്കുകയും ബൈബിൾ തമിഴിലേക്ക് വിവർത്തനം ചെയ്യാൻ അദ്ദേഹവുമായി സഹകരിക്കുകയും ചെയ്തു.
സുവിശേഷവത്കരണത്തേക്കാൾ വിദ്യാഭ്യാസത്തിനുളള പെർസിവലിൻ്റെ മുൻഗണന മറ്റ് വെസ്ലിയൻ മിഷനറിമാരുമായി സംഘർഷം സൃഷ്ടിച്ചു.
എന്നാൽ 19-ാം നൂറ്റാണ്ടിലെ ശ്രീലങ്കൻ തമിഴ് സമൂഹത്തിൻ്റെ സാഹിത്യ നിലവാരം മെച്ചപ്പെടുത്താൻ ശ്രമിക്കുന്ന എല്ലാവരുടെയും വിദ്യാഭ്യാസ രീതികളെയും അത് സ്വാധീനിച്ചു.
ഇംഗ്ലണ്ട് 1851-ൽ, ശ്രീലങ്കയിലേക്ക് മടങ്ങിവരാനുള്ള ഉദ്ദേശ്യത്തോടെ അദ്ദേഹം ഇംഗ്ലണ്ടിലേക്ക് മടങ്ങി.
എന്നാൽ ലണ്ടനിലെ മെത്തഡിസ്റ്റ് അധികാരശ്രേണിയുമായുള്ള അഭിപ്രായവ്യത്യാസത്തെത്തുടർന്ന് അദ്ദേഹം മെത്തഡിസം ഉപേക്ഷിച്ചു.
1852-ൽ ലണ്ടനിലെ ആംഗ്ലിക്കൻ ബിഷപ്പിൽ നിന്ന് അദ്ദേഹത്തെ ഡീക്കനായി നിയമിച്ചു.
തുടർന്നുള്ള രണ്ട് വർഷങ്ങളിൽ അദ്ദേഹം കാൻ്റർബറിയിലെ സെൻ്റ് അഗസ്റ്റിൻസ് കോളേജിൽ ഇന്ത്യയെക്കുറിച്ചും അതിൻ്റെ മതങ്ങളെക്കുറിച്ചും ഒരു കോഴ്‌സ് പഠിപ്പിച്ചുകൊണ്ട് ലക്ചററായി ജോലി ചെയ്തു.
പിന്നീടുള്ള ജീവിതം ഏർക്കാട് ഹോളി ട്രിനിറ്റി ചർച്ചിൻ്റെ സെമിത്തേരിയിൽ പീറ്റർ പെർസിവൽ
ഇന്ത്യയിൽ അദ്ദേഹം തമിഴിലും തെലുങ്കിലും ഒരു പണ്ഡിതനായി അറിയപ്പെട്ടിരുന്നു.
ബൈബിളിൻ്റെ തമിഴ് വിവർത്തനം പ്രസിദ്ധീകരിച്ച ശേഷം, അദ്ദേഹം Land of the Veda: India Briefly Described in some of its Aspects, Physical, Social, Intellectual and Moral എന്ന പുസ്തകം എഴുതി.
ഇംഗ്ലീഷ്, ഇംഗ്ലീഷ്-തമിഴ്, ഇംഗ്ലീഷ്-തെലുങ്ക് നിഘണ്ടുക്കളിലെ തമിഴ് പഴഞ്ചൊല്ലുകളെക്കുറിച്ചുള്ള ഒരു പുസ്തകം, ദ്വിഭാഷാ തമിഴ്, തെലുങ്ക് മാസികയായ ദിനവർത്തമണി എന്നിവ അദ്ദേഹത്തിൻ്റെ മറ്റ് പ്രസിദ്ധീകരണങ്ങളിൽ ഉൾപ്പെടുന്നു.
ഇംഗ്ലീഷിലേക്കും തമിഴ് പഴഞ്ചൊല്ലുകളിലേക്കും തമിഴ് കവിയായ അവ്വയാരുടെ സാഹിത്യകൃതികളും അദ്ദേഹം വിവർത്തനം ചെയ്യുകയും ചെയ്തു.
അദ്ദേഹത്തിൻ്റെ മകൾ പ്രഥമപ്രവർത്തകനും ജിയോളജിസ്റ്റും ആർക്കിയോളജിസ്റ്റുമായ റോബർട്ട് ബ്രൂസ് ഫൂട്ടിനെ വിവാഹം കഴിച്ചു.
പീറ്റർ പെർസിവലും റോബർട്ട് ബ്രൂസ് ഫൂട്ടും ചിരകാല സുഹൃത്തുക്കളായിരുന്നു.
അവർ ഇന്ത്യൻ സംസ്കാരം, ചരിത്രം, ഭാഷാശാസ്ത്രം എന്നിവയിൽ തങ്ങളുടെ താൽപ്പര്യം പങ്കുവെച്ചു.
ഹിൽസ്റ്റേഷൻ പട്ടണമായ യേർക്കാടിലേക്ക് വിരമിച്ച അദ്ദേഹം 1882-ൽ മരിച്ചു.
പീറ്റർ പെർസിവലിൻ്റെയും റോബർട്ട് ബ്രൂസ് ഫൂട്ടിൻ്റെയും ശവകുടീരങ്ങൾ 2009-ൽ ഏർക്കാട് ഹോളി ട്രിനിറ്റി ചർച്ചിൻ്റെ സെമിത്തേരിയിൽ കണ്ടെത്തി.
കുറിപ്പുകൾ Cited literature പുറം കണ്ണികൾ The land of the Veda (1854)
ഓസ്ട്രലോപിറ്റെക്കസ് അനാമെൻസിസ്
ഏകദേശം 4.2 മുതൽ 3.8 ദശലക്ഷം വർഷങ്ങൾക്ക് മുമ്പ് ജീവിച്ചിരുന്ന ഒരു മനുഷ്യ വർഗ്ഗമാണ് ഓസ്ട്രലോപിറ്റെക്കസ് അനാമെൻസിസ് .
കെനിയ, എത്യോപ്യ എന്നിവിടങ്ങളിൽ നിന്നും നൂറോളം ഫോസിൽ മാതൃകകൾ ഇവരുടേതായി കണ്ടെടുത്തു.
കിഴക്കൻ ആഫ്രിക്കയിലെ തുർക്കാന തടത്തിലെ ആദ്യകാല മനുഷ്യ വർഗ്ഗമാണ് ഓസ്ട്രലോപിറ്റെക്കസ് അനാമെൻസിസ് എന്ന് ഫോസിൽ തെളിവുകൾ നിർണ്ണയിക്കുന്നു.
ഫോസിൽ പഠനം
1965 ൽ ഹാർവാർഡ് യൂണിവേഴ്സിറ്റി ഗവേഷണ സംഘം തുർക്കാനയിലെ വെസ്റ്റ് തടാകത്തിലെ കാനാപോയ് മേഖലയിൽ നിന്നും കണ്ടെത്തിയ ഒരു ഭുജാസ്ഥി ഭാഗമാണ് ഈ ഇനത്തിന്റെ ലഭ്യമായ ആദ്യത്തെ ഫോസിൽ മാതൃക.
പ്രാഥമിക വിശകലനത്തിൽ 2.5 ദശലക്ഷം വയസ് പ്രായം കണക്കാക്കപ്പെടുന്നു.
ബ്രയാൻ പാറ്റേഴ്സണും വില്യം ഡബ്ല്യു. ഹൊവെൽസുമാണ് പഠനങ്ങൾക്ക് നേതൃത്വം നൽകിയത്.
പാറ്റേഴ്സണും സഹപ്രവർത്തകരും ജന്തുജാലങ്ങളുടെ പരസ്പര ബന്ധ ഡാറ്റയെ അടിസ്ഥാനമാക്കി മാതൃകയുടെ പ്രായം 4.0–4.5 വർഷമായി പരിഷ്കരിച്ചു.
ആൻഡ്രോപോസ്
മധ്യവയസിൽ അല്ലെങ്കിൽ വാർദ്ധക്യത്തിൽ പുരുഷന്മാരിൽ പുരുഷ ഹോർമോണായ ടെസ്റ്റോസ്റ്റിറോൺ (Testosterone) അഥവാ ആൻഡ്രജൻ (Androgen) അളവ് കുറയുന്നതിനെ വിവരിക്കാൻ ഉപയോഗിക്കുന്ന ശാസ്ത്രീയമായ പദമാണ് ആൻഡ്രോപോസ് (Andropause) . 'പുരുഷ ആർത്തവവിരാമം' എന്നും ഇതറിയപ്പെടാറുണ്ട്.
പുരുഷന്മാരെ സംബന്ധിച്ചു വളരെ വെല്ലുവിളികൾ നിറഞ്ഞതും ബുദ്ധിമുട്ടേറിയതുമായ ഒരു കാലഘട്ടമാണ് ഇത്.
40 അല്ലെങ്കിൽ 50 വയസിനോടടുത്ത പുരുഷന്മാരിൽ ആണ് ഈ അവസ്ഥ കൂടുതൽ കാണപ്പെടുന്നത്.
55  വയസ് പിന്നിട്ട ധാരാളം പുരുഷന്മാരിൽ ഈ അവസ്ഥ സാധാരണമാണ്.
മുപ്പത് വയസിന് ശേഷം പുരുഷന്മാരിൽ ഹോർമോണിന്റെ ഉത്പാദനം വർഷം തോറും ഒരു ശതമാനം എന്ന അളവിൽ കുറയാറുണ്ട്.
ഏകദേശം അറുപത് വയസ് പിന്നിട്ട പുരുഷന്മാരിൽ ടെസ്റ്റോസ്റ്റിറോൺ അളവ്  ചെറുപ്പത്തിനെ അപേക്ഷിച്ചു പകുതിയായി കുറയാറുണ്ട്.
വ്യായാമക്കുറവ്, അനാരോഗ്യകരമായ ഭക്ഷണം, പുകവലി , അതിമദ്യാസക്തി, മാനസിക സമ്മർദം , പ്രമേഹം , അമിത കൊളസ്ട്രോൾ , രക്താതിമർദ്ദം , അമിതവണ്ണം തുടങ്ങിയ ചില അസുഖങ്ങൾ, ജനതികമായ കാരണങ്ങൾ, പാരമ്പര്യം എന്നിവ ഇതിലേക്ക്  നയിക്കുന്ന ഘടകങ്ങളാണ്.
സമാനമായി സ്ത്രീകളിൽ, താരതമ്യേന കുറഞ്ഞ കാലയളവിൽ (45- 55 വയസ്) അണ്ഡോത്പാദനം അവസാനിക്കുകയും ഈസ്ട്രജൻ ഹോർമോൺ ഉത്പാദനം കുറയുകയും ചെയ്യുന്നു.
ഇത് ആർത്തവവിരാമം എന്നറിയപ്പെടുന്നു.
പുരുഷന്മാരിൽ, ടെസ്റ്റോസ്റ്റിറോണിന്റെയും മറ്റ് ഹോർമോണുകളുടെയും ഉത്പാദനം വർഷങ്ങളോളം കുറയുന്നു. 'ആൻഡ്രോജന്റെ കുറവ്, വൈകിയുണ്ടാകുന്ന ഹൈപ്പോഗൊനാഡിസം, ടെസ്റ്റോസ്റ്റിറോൺ കുറവ്' എന്നീ പദങ്ങൾ ഒരേ ലക്ഷണങ്ങളെയാണ് സൂചിപ്പിക്കുന്നത്.
ക്ഷീണം, ഉറക്കമില്ലായ്മ, മൂഡ് വ്യത്യാസം, പേശികളുടെ വളർച്ച കുറവ്, അമിതവണ്ണം , എല്ലുകളുടെ ബലക്കുറവ്, , ലൈംഗിക താല്പര്യക്കുറവ്, ലിംഗത്തിന്റെ ഉദ്ധാരണക്കുറവ് , ലിംഗ വലിപ്പം കുറയുക അല്ലെങ്കിൽ ചുരുങ്ങിയ ലിംഗം , ഗുഹ്യരോമ വളർച്ചയിൽ ഉണ്ടാകുന്ന കുറവ് വിഷാദരോഗം , കോപം, ശാരീരിക രോമവളർച്ചക്കുറവ് എന്നിവ ആൻഡ്രോപോസിന്റെ ലക്ഷണങ്ങളിൽ ഉൾപ്പെടാം.
ബീജത്തിന്റെ ഗുണനിലവാരം കുറയുന്നതിനാൽ ഇത് പ്രത്യുൽപാദനക്ഷമതയെയും ബാധിക്കാറുണ്ട്.
എന്നിരുന്നാലും, ഈ ലക്ഷണങ്ങൾ എല്ലാവർക്കും അനുഭവപ്പെടില്ല.
ഏറിയും കുറഞ്ഞും വ്യത്യാസമുണ്ടാകാം.
കൃത്യമായ വ്യായാമം, പോഷക സമൃദ്ധമായ ആഹാരം, പുകവലി, മദ്യപാനം തുടങ്ങിയ ലഹരികൾ ഒഴിവാക്കൽ, മാനസിക സമ്മർദ്ദം ഒഴിവാക്കുക, ഉല്ലാസ വേളകൾ കണ്ടെത്തുക, ശരിയായ ചികിത്സ തുടങ്ങിയവ ആൻഡ്രോപോസ് എന്ന അവസ്ഥ ഉണ്ടാകാതിരിക്കുവാനോ ചെറുക്കുവാനോ വളരെയധികം സഹായിക്കും.
ഭാരം ഉയർത്തി പരിശീലിക്കപ്പെടുന്ന ജിംനേഷ്യത്തിലെ വ്യായാമങ്ങൾ ടെസ്റ്റൊസ്റ്റിറോൺ അളവ് നിലനിർത്താൻ ഉപയുക്തമാണ് എന്ന്‌ പറയപ്പെടുന്നു.
ശരിയായ അളവിൽ വിറ്റാമിൻ ബി മൂലകങ്ങൾ, വിറ്റാമിൻ ഇ, വിറ്റാമിൻ ഡി, സിങ്ക്, സെലിനിയം തുടങ്ങിയ പോഷകങ്ങൾ ശരീരത്തിൽ ടെസ്റ്റൊസ്റ്റിറോൺ ഉത്പാദനം ഉണ്ടാകാനും പുരുഷന്മാരുടെ ആരോഗ്യത്തിനും ആവശ്യമാണ്.
അതിനാൽ ഇവ അടങ്ങിയ ഭക്ഷണ പദാർഥങ്ങൾ പ്രത്യേകം തെരെഞ്ഞെടുത്തു കഴിക്കുവാനും പതിവായി വ്യായാമം ചെയ്യേണ്ടതും ഹോർമോൺ സന്തുലിതാവസ്ഥ നിലനിർത്താൻ അത്യാവശ്യമാണ് എന്ന്‌ പഠനങ്ങൾ ചൂണ്ടി കാണിക്കുന്നു.
പഴങ്ങൾ, പച്ചക്കറികൾ, ഇലക്കറികൾ, പരിപ്പുവര്ഗങ്ങൾ, മത്സ്യം, മുട്ട, മാംസം (കൊഴുപ്പ് കുറഞ്ഞത്) തുടങ്ങിയവ മേല്പറഞ്ഞ പോഷകങ്ങളുടെ നല്ല ശ്രോതസാണ്.
അതോടൊപ്പം അമിതമായ മധുരം, എണ്ണം, കൊഴുപ്പ്, ഉപ്പ്, അന്നജം, കൊഴുപ്പ് അടങ്ങിയ മാംസം തുടങ്ങിയവ നിയന്ത്രിക്കേണ്ടതുണ്ട്.
ദിലീപ് കുമാർ ഗാംഗുലി
ഒരു ഇന്ത്യൻ ന്യൂറോ ഫിസിയോളജിസ്റ്റ്, ന്യൂറോഫാർമക്കോളജിസ്റ്റ്, ഫാർമക്കോളജി ആൻഡ് എക്സ്പിരിമെന്റൽ തെറാപ്പിറ്റിക്സ് വകുപ്പിന്റെ മുൻ മേധാവി, ഇന്ത്യൻ ഇൻസ്റ്റിറ്റ്യൂട്ട് ഓഫ് കെമിക്കൽ ബയോളജി ഡയറക്ടർ എന്നീ സ്ഥാനങ്ങൾ വഹിച്ച ഒരു ശാസ്ത്രകാരനാണ് ദിലീപ് കുമാർ ഗാംഗുലി (ജനനം 1940).
പശ്ചിമ ബംഗാളിലെ കൊൽക്കത്തയിൽ 1940 ജനുവരി 4 ന് ജനിച്ച അദ്ദേഹം പാർക്കിൻസോണിസത്തെക്കുറിച്ചുള്ള ഗവേഹ്സ്ണങ്ങൾ കൂടാതെ ഇന്ത്യയിൽ ന്യൂറോഫാർമക്കോളജിക്കൽ പഠനങ്ങൾ പ്രോത്സാഹിപ്പിക്കുന്നതിനുള്ള ശ്രമങ്ങൾ നടത്തിയ വ്യക്തിയാണ്.
അദ്ദേഹത്തിന്റെ ഗവേഷണങ്ങൾ അവലോകനം ചെയ്ത ഓരോ ജേണലുകളിലെയും നിരവധി ലേഖനങ്ങളുടെ വഴി രേഖപ്പെടുത്തിയിട്ടുണ്ട്.
കൂടാതെ അദ്ദേഹം മറ്റുള്ളവർ പ്രസിദ്ധീകരിച്ച പുസ്തകങ്ങൾ അധ്യായങ്ങൾ സംഭാവന ചെയ്തു  തന്റെ സൃഷ്ടി പലഗവേഷകരും ഉദ്ധരിച്ചിട്ടുണ്ട്.
ഇന്ത്യൻ അക്കാദമി ഓഫ് ന്യൂറോ സയൻസസിന്റെ സ്ഥാപക ഫെലോ ആയ അദ്ദേഹം അതിന്റെ വൈസ് പ്രസിഡന്റായി സേവനമനുഷ്ഠിച്ചിട്ടുണ്ട്.
1985 ൽ മെഡിക്കൽ സയൻസിന് നൽകിയ സംഭാവനകൾക്കുള്ള ഏറ്റവും ഉയർന്ന ഇന്ത്യൻ സയൻസ് അവാർഡുകളിലൊന്നാണിത്.
തിരഞ്ഞെടുത്ത ഗ്രന്ഥസൂചിക {{ cite journal }} :  CS1 maint: multiple names: authors list ( link ) CS1 maint: numeric names: authors list ( link ) അവലംബം പുറത്തേക്കുള്ള കണ്ണികൾ അധികവായനയ്ക്ക്
സുനിൽ പ്രധാൻ